**SAISTOŠIE NOTEIKUMI**

Liepājā

|  |  |  |  |
| --- | --- | --- | --- |
| 2025. gada 21. augustā | Nr.  (prot. Nr.9, .§) |  | |
| Grozījumi Liepājas valstspilsētas pašvaldības domes 2024. gada 23. maija saistošajos  noteikumos Nr.21 “Par Liepājas valstspilsētas pašvaldības pludmales un peldvietu izmantošanu” |
|  | Izdoti saskaņā ar Pašvaldību likuma 45. panta pirmās daļas 2. punktu | |

Izdarīt Liepājas valstspilsētas pašvaldības domes 2024. gada 23. maija saistošajos noteikumos Nr.21 “Par Liepājas valstspilsētas pašvaldības pludmales un peldvietu izmantošanu” (Latvijas Vēstnesis, 2024, 102. nr.), turpmāk – saistošie noteikumi, šādus grozījumus:

1. Izteikt 1. punktu šādā redakcijā:

“1. Saistošie noteikumi nosaka Liepājas valstspilsētas pašvaldības pludmales un peldvietu izmantošanas prasības, pludmales un peldvietu zonējumu, atbildību par saistošo noteikumu pārkāpšanu.”

1. Papildināt ar 3.1 punktu šādā redakcijā:

“3.1 Pludmalē un peldvietās aizliegts pārdot dzērienus glāzēs, kurām nav nodrošināta atkārtota lietošana (jānodrošina vairākkārt lietojamo plastmasas glāžu depozīta sistēmas ieviešana).”

1. Papildināt ar 3.2 punktu šādā redakcijā:

“3.2 Pludmalē aizliegts smēķēt ārpus speciāli ierīkotām vietām.”

1. Papildināt ar 3.3 punktu šādā redakcijā:

“3.3 Par noteikumu 3.2 punktā noteikto prasību neievērošanu piemēro naudas sodu līdz divdesmit naudas soda vienībām.”

1. Papildināt ar 3.4 punktu šādā redakcijā:

“3.4 Administratīvā pārkāpuma procesu par saistošo noteikumu 3.2 punktā noteiktās prasības neievērošanu veic Liepājas pašvaldības policijas amatpersonas.”

1. Papildināt ar 5. punktu šādā redakcijā:

“5. Saistošo noteikumu 3.1 punkts stājas spēkā 2026. gada 1. janvārī.”

|  |  |
| --- | --- |
| Priekšsēdētājs | Gunārs Ansiņš |